ROZHODNUTIE KOMISIE
z 1. marca 2006,
ktorým sa mení a dopĺňa rozhodnutie č. 97/808/ES o postupe pri preukazovaní zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o podlahoviny
[oznámené pod číslom K(2006) 553]
(Text s významom pre EHP)
(2006/190/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/106/EHS z 21. decembra 1988 o aproximácii právnych a správnych predpisov členských štátov vzťahujúcich sa na stavebné výrobky (1), a najmä na jej článok 13 ods. 4,
keďže:
(1)
V tabuľke pre skupinu výrobkov „PODLAHOVINY (2/2)“ v prílohe III k rozhodnutiu Komisie 97/808/ES z 20. novembra 1997 o postupe pri preukazovaní zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o podlahoviny (2), je systém preukazovania zhody 3 nesprávne zaradený do triedy FFL.
(2)
Rozhodnutie č. 97/808/ES by sa preto malo zodpovedajúcim spôsobom zmeniť a doplniť.
(3)
Opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo,
PRIJALA TOTO ROZHODNUTIE:
Článok 1
Príloha III k rozhodnutiu 97/808/ES sa mení a dopĺňa tak, ako je ustanovené v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 1. marca 2006